**Tisztelt Építtetők! Tisztelt Kivitelezők!**

Tájékoztatom Önöket, és egyben felhívom szíves figyelmüket arra, hogy a 191/2009. (IX.15.) kormányrendelet 5.§ (7) bekezdése a következő rendelkezést tartalmazza:

*„(7) Az Étv. 33/A. §-a szerinti lakóépület építése esetén – a számított építményérték mértékére való tekintet nélkül – az építési munkaterületen a közterületről jól látható helyen fel kell tüntetni*

*a) az építtető nevét, megnevezését,*

*b) az építőipari kivitelezési tevékenység tárgyát, kezdési és várható befejezési időpontját,*

*c) a fővállalkozó kivitelező megnevezését és nyilvántartási számát,*

*d) az építészeti-műszaki tervező nevét, névjegyzéki jelölését,*

*e) a tervezői művezető nevét, névjegyzéki jelölését.”*

Az építésfelügyeleti bírságról szóló 238/2005. (X. 25.) Korm. rendeletnek „Az építőipari kivitelezési tevékenységhez kapcsolódó jogsértő cselekmények esetén megállapítható bírság összegekről” szóló 1. melléklete 29. pontja szerint „*Az építőipari kivitelezési tevékenységről szóló 191/2009. (IX. 15.) Korm. rendelet 5. § (6) vagy (7) bekezdése szerinti tájékoztatás elmulasztása esetén az építtető 50.000 Ft bírsággal sújtható.”*

Nagykovácsi, 2017. május 17.

 Papp István

 jegyző